‹ Kaart ajutiselt peidetud (?) ›
Tiigi tänava algus, vasakul Tartu Ülikooli raamatukogu
Tiigi tänava lõpp Vaksali tänaval
**Tiigi tänav** on tänav Tartus.

Ta on paralleelne Vanemuise tänavaga, ulatudes Wilhelm Struve tänavast (varem oli see osa Tähe tänavast) kuni Vaksali tänavani.

Tiigi tänav ristub Akadeemia tänava, Pepleri tänava, Õpetaja tänava ja Kastani tänavaga.

Tänav on umbes 860 m pikkune.

Vanemuise tänava ja Tiigi tänava vahelisel alal asub Vanemuise park.

Tänav on nime saanud Vanemuise tiigi järgi.

Hoonestus
---------

Tiigi 78/80 hoone
Tiigi tänava algusotsas on Eesti Looduseuurijate Seltsi maja, tänava äärde jäävad Tartu Ülikooli Raamatukogu ja Vanemuise park.

Tiigi tänav 12 hoone projekteeris 1910. aastal arhitekt Robert Pohlmann, hoone ehitati juugend- ja heimatstiilis kolmekorruseliseks elamuks, kuid hoone hävis 1941. aasta sõjatulekahjus. Maja muudeti taastamisprojektiga Vanemuise teatri abihooneks, kus asusid töötoad ja laoruumid. 20 aastat hiljem kavandati see aga Tartu perekonnaseisuametiks, millega muudeti hoone ruumilahendust ja planeeriti esinduslikumad ruumid abielude registreerimiseks.

Tiigi tänav 61 hoones tegutses Eesti NSV ajal Eesti NSV Toiduainetetööstuse Ministeeriumi 2. Tartu Vabriku-Tehase õpilaste Kool, kus valmisti ette järgmistele elukutsetele: leiva-saiatoodete abimeister, jahu- ja leivatööstuse sisseseadete remontlukksepp, õlletööstuse kvalifitseeritud töölised, puusepad.

Tiigi 78/80 hoone Tiigi 78 maja osa lasi ehitada arhitekt Carl Beschti projekti järgi ärimees Heinrich Wöhrmann ning osaliselt tubakavabrikuks mõeldud hoone valmis 1896 ning oli tol ajal üks Tartu suuremaid. Peale vabriku tegutsesid hoones tütarlaste gümnaasium ja malmivalutehas ning seal olid projekti järgi ka 5-7 toalised üürikorterid. 
Pärast II maailmasõda sai sellest hoonest Tartu Ülikooli ühiselamu (Vana Tiigi inter). Hoone, hoovipoolne Tiigi 80 vabrikuhoone ehitati 1911 ümber korteriteks.

Pildid
------

* Puitelamu Tiigi 5Puitelamu Tiigi 5
* Tiigi 11, Tiigi SeltsimajaTiigi 11, Tiigi Seltsimaja
* Tiigi 12, Tartu Maavalitsuse rahvastikutoimingute talitusTiigi 12, Tartu Maavalitsuse rahvastikutoimingute talitus
* Tartu Ülikooli Tiigi tänava üliõpilaselamu, Tiigi 14Tartu Ülikooli Tiigi tänava üliõpilaselamu, Tiigi 14
* Tiigi tänava lõpus ja Vaksali tänava ääres asub Tartu raudteejaama veetornTiigi tänava lõpus ja Vaksali tänava ääres asub Tartu raudteejaama veetorn
* Tööstushoone, Tiigi 61aTööstushoone, Tiigi 61a
* Tiigi 78Tiigi 78

Viited
------

1. ↑  Perekonnaseisuameti aastapäeva Tiigi tänaval tähistatakse täna näituse ja avatud uste päevaga, tartu.ee, 16. september 2021
2. ↑  Toiduainetetööstuse Ministeeriumi süsteemi: 2. Tartu Vabriku-Tehase õpilaste Kool Tartus, Tiigi tn. 61, Nõukogude Õpetaja, nr. 20, 17 mai 1946
3. ↑  Tiigi 78, info.raad.tartu.ee
4. ↑  50 aastat Vana Tiigi ühiselamu algusest, Universitas Tartuensis: Tartu Ülikooli ajaleht, nr. 32, 26 september 1997
5. ↑  AJALOOTUND R2-S. Üliõpilaselust Tartus. 50 aastat Vana Tiigi ühiselamut, arhiiv.err.ee, 1. september 1997
6. ↑  K6992 Puitelamu Tartus Tiigi 5, 19. saj, register.muinas.ee

|  |  |
| --- | --- |
|  | Pildid, videod ja helifailid Commonsis: **Tiigi tänav (Tartu)** |